**ROMÂNIA**

**JUDEŢUL CLUJ**

**PRIMARIA COMUNEI BOBÂLNA**

**PROIECT DE HOTARARE**

**Nr.38 din 14 mai 2025**

**privind aprobarea Regulamentului pentru acordarea titlului de**

**’’Cetățean de onoare al comunei Bobâlna ’’**

 Primarul comunei Bobâlna judetul Cluj, dl.Petrean Dorin-Vasile ;

Având în vedere:

 - referatul de aprobare al primarului comunei Bobâlna , judeţul Cluj , înregistrat sub nr. 2204 din 13.05.2025

- raportul de specialitate nr.2217 din 14.05.2025 al compartimentului de resort din aparatul de specialitate al primarului comunei Bobâlna , judeţul Cluj;

- prevederile art.129 alin. (13) din O.U.G. nr.57/2019 privind Codul administrativ, cu modificările și completările ulterioare;

 - prevederile anexei nr.7 la statut din Ordinul nr.25/2021 pentru aprobarea modelului orientativ al statutului unității administrativ-teritoriale, precum și a modelului orientativ al regulamentului de organizare și funcționare a consiliului local; În temeiul dispozițiilor art.139 alin.(1) şi art.196 alin.(1) lit. a) din O.U.G. nr.57/2019 privind Codul administrativ, cu modificările și completările ulterioare,

**PROPUNE :**

**Art.1**. Se aprobă Regulamentul pentru acordarea titlului de ’’Cetățean de onoare al Comunei Bobâlna’’ conform Anexei care face parte integrantă din prezenta hotărâre.

 **Art.2**. Secretarul general al comunei va comunica, în termenul prevăzut de lege, Instituţiei Prefectului - Judeţul Cluj , Primarului comunei şi va aduce la cunoştinţă publică prezenta hotărâre.

Initiator proiect Avizat

 Primar, Secretar general al comunei,

 Petrean Dorin -Vasile Bote Mariana

 **Anexa la proiect de hotarare nr.38 din 14.05.2025**

**Regulament pentru acordarea titlului de ’’Cetățean de onoare al comunei Bobâlna ’’**

 **Capitolul I – Dispoziții generale**

**Art.1** Titlul de ’’Cetăţean de onoare al Comunei Bobâlna , denumit în continuare Titlu reprezintă cea mai înaltă distincţie acordată de către Consiliul Local al Comunei Bobâlna.

**Art.2** Prezentul regulament are drept scop reglementarea modului de acordare a titlului, categoriile de persoane îndreptățite la acesta, drepturile și obligațiile ce le revin titularilor precum și condițiile de retragere a titlului.

**Art.3** Titlul se poate acorda la iniţiativa:

 a) primarului;

 b) consilierilor locali;

 c) unui număr de cel puţin 5% din numărul total al locuitorilor cu drept de vot înscrişi în Registrul electoral cu domiciliul sau reşedinţa în unitatea administrativ-teritorială respectivă.

**Art.4** Acordarea Titlului nu este condiţionată de cetăţenie, naţionalitate, vârstă, domiciliu, sex, religie, apartenenţă politică.

**Art.5** Titlul are următoarele caracteristici:

 a) este personal;

 b) este netransmisibil;

 c) reprezintă un drept al titularului;

 d) are valabilitate nedeterminată.

 **Capitolul II – Criterii de acordare**

**Art.6** Sunt îndreptăţite să fie propuse pentru acordarea Titlului categoriile de persoane sau personalităţi care se găsesc în una din următoarele situaţii:

 a) personalităţi cu recunoaştere locală, naţională sau internaţională care şi-au pus amprenta asupra dezvoltării comunei Bobâlna şi a imaginii acesteia;

 b) personalităţi care, prin realizările lor deosebite, au făcut cunoscut numele Comunei, Bobâlna în ţară şi străinătate;

 c) persoane care, prin acţiunile lor, au preîntâmpinat producerea de evenimente deosebit de grave sau prin sacrificiul suprem au salvat vieţile concetăţenilor lor, în comuna Bobâlna;

 d) persoane care, prin acţiunile lor dezinteresate (donaţii, acţiuni umanitare etc.), au produs o îmbunătăţire simţitoare a condiţiilor de viaţă a locuitorilor comunei Bobâlna;

 e) foşti deţinuţi politici sau veterani de război care prin activitatea lor ulterioară au un aport la realizarea unei imagini pozitive a comunei Bobâlna în lume;

 f) sportivi din comuna Bobâlna care au obţinut rezultate deosebite în competiţii sportive internaţionale;

 g) alte persoane cu merite deosebite în domeniul economic, politic, juridic, social-cultural, educație, sănătate, sport, dezvoltare urbanistică, apărarea drepturilor și libertăților cetățenilor, cultelor, administrație publică pe care consiliul local le consideră îndreptățite.

**Capitolul III – Incompatibilități**

**Art.7** Nu pot deţine Titlul persoanele care se găsesc în una din următoarele situaţii:

 a) condamnate prin hotărâre judecătorească definitivă pentru infracţiuni contra statului, crime împotriva umanităţii, fapte penale;

 b) care au dosare pe rol, în cauze care ar leza imaginea Titlului; propunerea se va face după clarificarea situaţiei juridice.

 **Capitolul IV – Procedura de acordare**

 **Art.8 (1**) Persoanele prevăzute la art. 3 solicită acordarea Titlului prin depunerea unui dosar la registratura Primăria Comunei Bobâlna

**(2)** Dosarul prevăzut la alin. (1) cu privire la acordarea Titlului cuprinde cel puţin următoarele înscrisuri:

 a) actul de identitate (copie vizată în conformitate cu originalul);

 b) curriculum vitae (în original);

 c) certificat de cazier judiciar (în original);

 d) actul de deces al celui propus, după caz (copie vizată în conformitate cu originalul).

(3) Persoanele prevăzute la art. 3, după înregistrarea dosarului, depun la secretarul general al unităţii administrativ-teritoriale proiectul de hotărâre de consiliu însoţit de referatul de aprobare.

 (4) Proiectul de hotărâre prevăzut la alin. (4) este înscris pe ordinea de zi a şedinţelor consiliului dacă sunt îndeplinite prevederile art. 136 alin. (8) din O.U.G. nr. 57/2019.

 (5) Proiectul de hotărâre este dezbătut în şedinţă ordinară sau extraordinară.

 (6) Hotărârea privind acordarea Titlului se adoptă cu majoritatea absolută a consilierilor consiliului local.

 (7) Propunerile respinse nu pot fi reintroduse în dezbatere pe perioada mandatului în curs.

 (8) Decernarea Titlului se face de către primarul comunei Bobâlna în cadrul şedinţelor Consiliului Local sau la un eveniment local, în cadru festiv.

(9) Cheltuielile ocazionate de ceremonia înmânării titlului se vor suporta din bugetul local.

**Art.9** Înmânarea Titlului se realizează după cum urmează:

 a) preşedintele de şedinţă anunţă festivitatea ce urmează să se desfăşoare;

 b) primarul comunei Bobâlna prezintă motivele care au stat la baza hotărârii;

 c) primarul comunei Bobâlna înmânează diploma de „Cetăţean de onoare al Comunei Bobâlna “ persoanei laureate sau persoanei care o reprezintă;

 d) ia cuvântul persoana laureată sau reprezentantul acesteia;

 e) pot să ia cuvântul şi alte persoane prezente care doresc să sublinieze pe scurt meritele laureatului;

**Capitolul V – Drepturile cetățenilor de onoare ai comunei Bobâlna**

**Art.10** Deţinătorii în viaţă ai Titlului dobândesc următoarele drepturi specifice:

 a) dreptul de a lua cuvântul în şedinţele Consiliului Consiliului Local al Comunei Bobâlna la dezbaterea materialelor care privesc întreaga comunitate;

 b) dreptul de a participa la toate manifestările desfăşurate sub patronajul Consiliului Local al Comunei Bobâlna;

 c) dreptul de a călători gratuit pe toate mijloacele de transport în comun din comuna Bobâlna;

 d) dreptul de a participa gratuit la toate manifestările cultural-sportive organizate de instituţiile aflate în subordinea consiliului local;

 e) dreptul de a primi o recompensă în cuantum de ……………

**Art.11** Drepturile prevăzute la art. 10 încetează în următoarele situaţii:

 a) decesul titularului;

 b) retragerea Titlului.

**Art.12** Cetăţenii de onoare au datoria de a promova imaginea comunei Bobâlna.

**Capitolul VI – Retragerea titlului**

**Art.13** Titlul se retrage în următoarele situaţii:

 a) atunci când ulterior decernării apar incompatibilităţile prevăzute la art. 7.

 b)atunci când persoana laureată produce prejudicii de imagine sau de altă natură comunei Bobâlna, locuitorilor săi sau ţării.

**Art.14** Retragerea Titlului se face de către Consiliul Local al Comunei Bobâlna, după următoarea metodologie:

a) este sesizat Consiliul Local al Comunei Bobâlna de către persoanele menţionate la art. 3;

b) dezbaterea cazului se va face în cadrul comisiilor consiliului local;

c) retragerea Titlului se va face prin hotărâre a consiliului local, adoptată cu majoritate absolută, cu aplicarea prevederilor art. 8 pentru dezbaterea candidaturii;

d) la şedinţa consiliului va fi invitat deţinătorul Titlului, iar dacă va fi prezent i se va acorda cuvântul, la solicitarea sa.

**Capitolul VII – Dispoziții finale**

**Art.15** Fiecare Cetăţean de onoare va planta un copac pe care va fi aplicată o plăcuţă cu numele acestuia.

**Art.16** Informaţiile publice referitoare la „cetăţenii de onoare“ vor fi publicate şi în format electronic pe pagina de internet a comunei Bobâlna.

 Initiator proiect Avizat

Primar, Secretar general al comunei,

 Petrean Dorin -Vasile Bote Mariana